Göteborg

Göteborg on kaupunki Ruotsissa.

Ymmärrä
Göteborg on Ruotsin toiseksi suurin kaupunki ja asukkaita on noin 480 000. Kaupunki sijaitsee Göta-joen suulla Ruotsin länsirannikolla, ja sen perusti Kustaa II Adolf vuonna 1621. Kaupunki on merkittävä teollisuus- ja satamakaupunki. Hieman toisen maailmansodan jälkeen alueelle on muuttanut paljon suomalaisia, ja monesti törmää etenkin vanhempiin ihmisiin, jotka osaavat suomea.

Kaupungilla on pitkä merenkulku- ja kalastusperinne ja Göteborgin satama onkin Pohjoismaiden suurin. Kaupungin keskusta kanavineen on hollantilaisten arkkitehtien aikanaan suunnittelema ja kaupunkia on kutsuttu myös Uudeksi Amsterdamiksi.

Lentokoneella
Göteborgin päälentokenttä Landvetter sijaitsee kaupungin itäpuolella parin kymmenen kilometrin päässä. Finnair ja Blue 1 ja City Airline lentävät suoraan Helsingistä Göteborgiin. Halvin vaihtoehto kentältä keskustaan on Flygbussarna-yhtiön linjat, jotka lähtevät noin 20 minuutin välein kentältä keskustan Nils Ericsson -terminaalia kohti (80 kruunua, meno-paluu 150 kruunua). Taksi keskustaan kustantaa noin 350 kruunua.

Lähempänä keskustaa on Göteborg City Airport, joka on lähinnä halpalentoyhtiöiden tukikohta. Suurimpana Ryanair, joka lentää sieltä useaan Euroopan kohteeseen. Tännekin kentälle pääsee Flygbussarnan linjureilla, joilla matka Nils Ericsson -terminaalilta taittuu puolessa tunnissa (60 kruunua, meno-paluu 110 kruunua).

Autolla
Matka Tukholmasta Göteborgiin kestää noin viisi tuntia. Vaihtoehtoina on ajaa joko Vättern-järven eteläpuolta E4-tietä tai pohjoispuolta E20-tietä pitkin. Reitti on E4:sta pitkin on ehkä hieman nopeampi, mutta voi olla myös ruuhkaisempi. Tukholmasta lähtiessä Göteborg-opasteet vievät E20:n kautta.

Junalla
SJ:llä on rautatieyhteydet Göteborgiin mm. Tukholmasta, Oslosta ja Malmöstä.

Liiku
Västtrafik hoitaa kaupungin julkista liikennettä. Samalla lipulla voi käyttää niin bussia, raitiovaunua kuin Göta-jokea suhaavia Älvsnabben-lauttojakin. Webbisivulta löytyy myös kätevä reittiopas, joka etsii nopeimman reitin kahden pisteen välillä.

Matkalippuja ei voi ostaa busseista tai ratikoista, vaan ne on hankittava etukäteen. Käytännössä lippuja myydään kaikissa kioskeissa ja pikkukaupoissa. 7-eleven ja Pressbyrån lienevät näistä yleisimmät ja näkyvimmät ostopaikat.

Lippujärjestelmä perustuu joko kuponkeihin tai sitten matkakorttiin. Yksi matka kaupungin sisällä maksaa aikuiselta kaksi kuponkia ja lapselta yhden. Yhden kupongin hinta on 10 kruunua kertalippuja käytettäessä. Hieman halvemmalla pääsee, jos hankkii sadan kruunun hintaisen Maxirabatt-lipun. Tämä työnnetään automaattiin kulkupeliin noustessa ja painettaan haluttu kuponkien määrä (yleensä siis 2 kaupungin sisällä matkattaessa).

Toinen vaihtoehto on hankkia elektroninen matkakortti, jolle voi ladata rahaa tai aikaa. Tämä kiinnostanee lähinnä pidempään kaupungissa viipyviä. Kortin saa käyttöönsä sadan kruunun panttia vastaan ja sinne voi ladata maksimissaan 1500 kruunua tai 90 päivää. Kulkuneuvoon astuessa korttia näytetään automaatille, jolloin kortilta vähennetään yhden vyöhykkeen hinta. Mikäli kuljet useamman vyöhykkeen matkan, paina automaatissa olevaa +-nappulaa ennen kortin näyttämistä. Poistuessasi näytät sitten korttia automaatille uudestaan ja kortiltasi vähennetään sopiva summa automaattisesti.

Raitiovaunulla
Göteborg on Norrköpingin ohella ainoa kaupunki Ruotsissa, jossa liikennöidään raitiovaunuilla. Linjoja on kokonaisuudessaan 13 ja lähes kaikki niistä kohtaavat keskustassa Brunnsparkin kohdalla.

Lautalla
Pitkin Göta-jokea seilaa muutama lautta, joita voi käyttää normaalilla paikallisliikenteen lipulla. Älvsnabben (linja 180) kulkee Lilla Bommenilta Klippaniin pysähtyen kaikilla neljällä laiturilla siinä välissä. Älvsnabbare (linja 183) puolestaan suhaa pelkästään Rosenlundin ja Lindholmspirenin väliä, paitsi heinä-elokuussa, jolloin tämä linja on kesälomalla.

Autolla
Göteborg on toisaalta autoystävällinen kaupunki, sillä keskustassakin on suht kivutonta liikkua autolla pl. tietysti kävelykatualueet. Toisaalta taas pysäköinnin hinta on kauttaaltaan korkea, eikä ilmaisia parkkipaikkoja käytännössä ole.

Kävellen
Keskusta-alue on suhteellisen kompakti, joten jalkaisinkin pärjää ihan hyvin, mikäli majoittuu ydinalueella.

Polkupyörällä
Göteborg on varsin polkupyöräystävällinen kaupunki ja kevyen liikenteen väyliä on runsaasti. Mikäli majapaikkasi ei vuokraa pyörää, voit kysyä menopeliä vuokralle vaikkapa Cykelkungen-puodista (Chalmersgatan 19, ).

Näe
thumb|Saksalainen kirkko (Kristine kyrka) ja Kaupunginmuseo
 * Jokunen vuosi takaperin Ruostin kauneimmaksi valittu puutarha on suurehko alue aivan Slottskogenin kupeessa. Paviljongissa myös vaihtuvia näyttelyjä, joihin erillinen maksu.


 * Toinen 1600-luvulla kaupunkia puolustamaan rakennetuista kaksoistorneista. Kodittomien asuntolana ja vankilanakin toiminut linnake on nykyisin kahvila ja tilausravintola. Ylhäälle kannattaa kuitenkin nähdäkseen hienosti yli Göteborgin.


 * Toinen kaksoistorneista, jossa niin ikään toimii ravintola. Toisin kuin veljensä, tämä torni on jäänyt valitettavasti keskelle liikennesolmua, niin rautatien kuin moottoritienkin puristamaksi.


 * 


 * Bulevardi kaupungin keskustassa.


 * Rakennus satamassa josta aikoinaan lähdettiin laivalla "Amerikkaan". Toimii nykyään risteilylaivojen terminaalina.

Tee

 * Skandinavian suurin huvipuisto on kävijämäärissä mitattuna Ruotsin suosituin matkailukohde ja lämpiminä kesäviikonloppuina välillä tuntuukin, että koko tuo määrä ihmisiä on yhdellä kertaa siellä. Puinen vuoristorata kannattaa ainakin testata ja jos vatsa ei kestä juurikaan höykytystä, on alueella läjäpäin ravintoloita ynnä muuta tivoliaktiviteettia.


 * Ota mukaasi frisbee, rullaluistimet tai piknik-kori ja suuntaa Slottskogeniin, kaupungin suurimpaan puistoon. Niin paikallisetkin tekevät hyvän kelin suosiessa, ja lämpiminä viikonloppuina alue voikin koostaan huolimatta olla aika kansoitettua. Ilmaiset lasten eläintarhat, näkötorni, observatorio, kahvilat ja lukuisat konsertit, ulkoilmajoogatunnit yms. vetävät väkeä kyllä pilvisenkin sään sattuessa.


 * Kiertoajelu matalilla Paddan-lautoilla kulkee keskustan kanaaleilta matalien siltojen ali Göta-joelle. 50 minuuttia kestävä kierros tarjoaa hyvän vaihtoehdon perinteisille kiertoajeluille.


 * Julkisen liikenteen Älvsnabben-lautat kulkevat Göta-jokea kuuden pysäkin välillä. Hyppää kyytiin kertalipun hinnalla miltä tahansa ja kulje reitti päästä päähän.

Osta

 * Kokonainen kortteli ostaria, jossa kaikki liikkeet mitä ostoskeskukselta sopii odottaa.
 * Tässä ei ole kyseessä kirkko vaan iso kauppahalli jossa myydään kalaa.

Syö
Kaupunki on täynnä erilaisia edullisia pizza-kebabpaikkoja ja viime vuosina iskenyt sushivillitys (kts. ) näkyy jopa lievänä ylitarjontana: keskinkertaisen kehnoa sushia saa lähes joka nurkalta.

Kunnollisia ravintoloita löytyy lähes joka puolelta kaupunkia, mutta kaksi keskittymää on ylitse muiden: Kungsportsavenyn varrella sekä sen poikkikaduilla on lukuisia vähän parempia paikkoja. Linnégatanin alue on herännyt hieman myöhemmin ravintolaboomiinsa, mutta nykyisellään sieltä löytyy kymmennittäin ravintoloita. Linnéen skaala on ehkä hieman laajempi ulottuen 50 kruunun kebab-paikoista aina hintavamman pään paikkoihin. Kuriositeettinä Nordenskiöldsgatanilla (Linnégatanin poikkikatu) sijaitsee hyvin lyhyellä pätkällä 5 italialaista ravintolaa.

Lounasaikaan (arkisin 11-14) on lähes joka ravintolasta saatavilla alle sadan kruunun hintainen lounas.

Edulliset

 * <eat name="Gyllene Prag" address="Sveagatan 25" phone="+46 31 13 62 62" email="" fax="" hours="" price="" url="http://www.gylleneprag.se/">Tsekkiläistä kotiruokaa konstailemattomassa miljöössä. Opiskelijoiden suosiossa.


 * <eat name="Café du Nord" address="Kungstorget 3" phone="+46 31 13 37 74" email="" fax="" hours="" price="" url="http://www.cafedunord.se/">Tarjoaa isoja lihapullia, jotka sopivat hyvin lounaaksi.

Keskihintaiset

 * <eat name="Taras" address="Södra vägen 24" phone="+46 31 778 18 95" email="" fax="" hours="" price="" url="">Maistuva turkkilainen ruoka Göteborgissa ei välttämättä tarkoita döner-kebabbia. Taras on usein täynnä, joten pöytävaraus on paikallaan, jos haluaa pelata varman päälle etenkin isommalla porukalla liikkuessa.


 * <eat name="Pasta e Contorni" alt="" address="Nordenskiöldsgatan 21" directions="" phone="+46 31 14 19 64" url="http://www.pastacontorni.nu/" hours="" price="" lat="" long="" email="" fax="">Pienehkö, intiimi ja konstailematon aitoitalialainen pastaravintola on yksi muutaman italialaispaikan ryppäässä Nordenskiöldinkadulla. Palvelu on kiireetöntä ja pitkän pöydän joutuu toisinaan jakamaan muiden asiakkaiden kesken, mutta ruoka on maistuvaa ja tunnelma lämmin.


 * <eat name="The Rover" address="Andra Långgatan 12" phone="+46 31 775 0490" email="" fax="" hours="" price="" url="http://www.therover.se/">Tarjoaa kotiruokaa ja on tunnettu paikallisten kesken olut- ja viskivalikoimastaan sekä mukavasta tunnelmasta.


 * <eat name="Texas Longhorn" address="Linnégatan 78" phone="+46 31 711 1540" email="" fax="" hours="" price="" url="">Lautasen kokoisia pihvejä ja muuta tex mex -henkistä ruokaa. Toinen ravintola osoitteessa Södra vägen 7 (pöytävaraukset samasta numerosta). Kumpikin ravintola on melko pienikokoinen, joten varaukset paikallaan.

Hintavat

 * <eat name="Sjömagasinet" address="Adolf Edelsvärds gata 5" directions="Klippan" phone="+46 31 7755 920" email="info@sjomagasinet.se" fax="" hours="" price="" url="http://www.sjomagasinet.se/">Vanhaan Itä-Intian kauppakomppanian varastoon rakennettu kala- ja äyriäisravintola on yksi koko Ruotsin arvostetuimmista, mutta huolimatta Michelin-tähdistä yms. tunnustuksista ilmapiiri on rento ja välitön.


 * Fond
 * 28+
 * Basement
 * Kock & Vin

Kahvilat

 * <drink name="Bar Centro" address="Kyrkogatan 31" phone="+46 31 71 10 27" email="" fax="" hours="" price="" url="">Italialaistyylinen espressokahvila.


 * <drink name="Eva's Paley" address="Kungsportsavenyn" phone="" email="" fax="" hours="" price="" url="">

Baarit & pubit

 * <drink name="Bishops Arms" address="Järntorget 6, Västra Hamngatan 3, Kungsportsavenyn 36" phone="" email="" fax="" hours="" price="" url="http://www.bishopsarms.com">Baariketju jolla on kolme brittiläistyylistä pubia Göteborgissa.

Edulliset

 * <sleep name="Slottskogens Vandrarhem" address="Vegagatan 21" phone="+46 31 42 65 20" email="" fax="" hours="" price="Dormipaikka alk. 135 kruunua" url="http://www.sov.nu/english/index.htm">Suosittu hostelli Linnéstaden-kaupunginosassa lähellä Slottskogen-puistoa.


 * <sleep name="STF Stigbergsliden" address="Stigbergsliden 10" phone="+46 31 24 16 20." email="" fax="" hours="" price="" url="http://www.hostel-gothenburg.com/">

Keskihintaiset

 * <sleep name="Hotel Riverton" address="Stora Badhusgatan 26" phone="+46 31 750 10 00" email="" fax="" hours="" price="" url="http://www.riverton.se/">Keskitason hotelli, jossa siistit huoneet, kelvollinen aamupala ja hyvät näkymät yläkerran Sky Barista. Voi suositella myös sijaintinsa puolesta.


 * <sleep name="Scandic Europa" address="Köpmansgatan 38" phone="+46 (0)31 751 65 00" email="europa@scandichotels.com" fax="+46 (0)31 751 65 11" hours="" price="" url="http://www.scandichotels.fi/fi/Hotels/Countries/Ruotsi/Goteborg/Hotels/Scandic-Europa/">Keskusrautatieaseman lähellä.


 * <sleep name="Hotel Gothia Towers" address="Mässans gata 34" phone="+46 31 750 88 00" email="infomaster@gothiatowers.com " fax="" hours="" price="" url="http://www.gothiatowers.se/">Yksi Pohjoismaiden isoimmista hotelleista, jossa mm. neljä baaria ja ravintolaa. Gourmetravintola Heaven 23:sta joka sijaitsee 23. kerroksessa on hieno näkymä kaupungin ylle.


 * <sleep name="Novotel Göteborg" address="Klippan 1" phone="+46 31 720 2200" email="" fax="" hours="" price="" url="http://www.novotel.se/">Hienolla paikalla Göta-joen rannalla vanhaan Porter-panimoon rakennettu hotelli, mutta paikka on viimeksi remontoitu 15 vuotta sitten ja se hieman näkyy. Keskustaan on pari kilometriä, mutta yhteydet ratikalla tai jokilaivalla (Klippanin laituri on aivan vieressä) ovat hyvät.

Hintavat

 * <sleep name="Elite Plaza Hotel" address="Västra Hamngatan 3" phone="+46 31 720 40 00" email="centralreservation@elite.se" fax="" hours="" price="" url="http://www.elite.se/eng/hotell/goteborg/plaza/">Julkisuuden henkilöiden suosima viiden tähden hotelli.


 * <sleep name="Elite Park Avenue Hotel" address="Kungsportsavenyn 36-38" phone="+46 (0)31-727 10 00" email="info.parkavenue@elite.se" fax="" hours="" price="" url="http://www.elite.se/eng/node/706">


 * <sleep name="Radisson SAS Scandinavia" address="Södra Hamngatan 59-65" phone="+46 31 758 50 00" email="" fax="" hours="" price="" url="http://www.radissonblu.com/hotel-gothenburg">

Jatka matkaa

 * Göteborgista lähtee laivoja Fredrikshavniin Tanskassa, Kieliin Saksassa sekä Newcastleen Englannissa.
 * Niin Oslo kuin Kööpenhaminakin ovat reilun parin tunnin juna- tai ajomatkan päässä.

Göteborg Gothenburg Gotemburgo Göteborg イェーテボリ Göteborg Gotemburgo Göteborg Göteborg wts:Category:Göteborg